《自船庄过化城留宿翌旦炷香宣石桥卯塔》
宋代·程公许

路欲转前岭，僧邀宿化城。饭抄青䭀软，茶瀹乳花轻。

岚雨侵衣润，松风入夜清。瓣香宣老塔，坐待日华生。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。